Kokkayar landslide മൂന്നര വയസുകാരന്റെ മൃതദേഹവും കണ്ടെത്തി ഇതോടെ കൊക്കയാര് ഉരുള്പൊട്ടലില് കാണാതായ എല്ലാവരുടെയും മൃതദേഹങ്ങള് കണ്ടെത്തി ഇടുക്കി: കൊക്കയാറില് ഉരുള്പൊട്ടലില് കാണാതായ എല്ലാവരുടെയും മൃതദേഹങ്ങള് Dead body കണ്ടെത്തി. മൂന്നര വയസുകാരന് സച്ചുവിന്റെ മൃതദേഹമാണ് ഇന്ന് നടത്തിയ തെരച്ചിലില് കണ്ടെത്തിയത്. ഇന്നലെ രാത്രിയോടെ അവസാനിപ്പിച്ച തെരച്ചില് Rescue operation ഇന്ന് രാവിലെ മുതലാണ് പുനരാരംഭിച്ചത്. വീട് ഇടിഞ്ഞുകിടന്നിരുന്ന ഭാഗത്ത് നിന്നാണ് കുഞ്ഞിന്റെ മൃതദേഹം കണ്ടെത്തിയത്. പോസ്റ്റ്മോര്ട്ടത്തിനായി മൃതദേഹം ആശുപത്രിയിലേക്ക് മാറ്റി. പോസ്റ്റ്മോര്ട്ടത്തിന് ശേഷം മൃതദേഹം ബന്ധുക്കള്ക്ക് വിട്ടു നല്കും. ഇതോടെ കൊക്കയാറില് ഉരുള്പൊട്ടി കാണാതായ എല്ലാവരുടെയും മൃതദേഹം കണ്ടെത്തി. : Heavy rain in Kerala കാലവര്ഷക്കെടുതി ആറ് ദിവസത്തിനിടെ 35 പേര് മരിച്ചതായി സര്ക്കാര് കൊക്കയാര് പഞ്ചായത്തിന് സമീപം ഒഴുക്കില്പ്പെട്ട് കാണാതായ ആന്സി എന്ന വീട്ടമ്മയ്ക്കായി തെരച്ചില് തുടരുകയാണ്. സംസ്ഥാനത്ത് അതിശക്തമായ മഴയും മണ്ണിടിച്ചിലും ഉരുള്പൊട്ടലും മൂലം കഴിഞ്ഞ ആറ് ദിവസത്തിനിടെ 35 മരണം സ്ഥിരീകരിച്ചതായി സര്ക്കാര് വ്യക്തമാക്കി. കോട്ടയത്ത് 13 പേരും ഇടുക്കിയില് ഒന്പത് പേരും, മലപ്പുറത്ത് മൂന്ന് പേരും, ആലപ്പുഴയിലും കണ്ണൂരിലും രണ്ട് പേര് വീതവും കൊല്ലം, പത്തനംതിട്ട, തൃശൂര്, പാലക്കാട്, കോഴിക്കോട് എന്നീ ജില്ലകളില് ഓരോ മരണങ്ങളുമാണ് റിപ്പോര്ട്ട് ചെയ്തത്. ഏറ്റവും പുതിയ വാര്ത്തകള് ഇനി നിങ്ങളുടെ കൈകളിലേക്ക്... മലയാളത്തിന് പുറമെ ഹിന്ദി, തമിഴ്, തെലുങ്ക്, കന്നഡ ഭാഷകളില് വാര്ത്തകള് ലഭ്യമാണ്. ZEEHindustanApp ഡൗണ്ലോഡ് ചെയ്യുന്നതിന് താഴെ കാണുന്ന ലിങ്കില് ക്ലിക്കു ചെയ്യൂ... android Link https:bit.ly3b0IeqA ios Link https:apple.co3hEw2hy ഞങ്ങളുടെ സോഷ്യല് മീഡിയ പേജുകള് സബ്സ്ക്രൈബ് ചെയ്യാന് Twitter, Facebook ലിങ്കുകളില് ക്ലിക്കുചെയ്യുക.